NaiveNeuron/SloPal huggingface dataset:
P. Paška, predseda NR SR: (2008-03-28):
(Hlasovanie.) 138 prítomných, 97 za, 1 proti, 38 sa zdržalo, 2 nehlasovali. Konštatujem, že sme pridelili návrh výborom a určili lehoty na prerokovanie, ako aj gestorskému výboru sme určili lehotu na prerokovanie. Teraz bude pán poslanec Jánoš v prvom čítaní uvádzať hlasovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , je to tlač 548.
Grendel, Gábor, podpredseda NR SR (2021-09-21):
S faktickou poznámkou, pán poslanec Vladimír Baláž.
Sulík, Richard, predseda NR SR (2011-02-11):
Nie, vy pokračujete v tom, ale reagujete na pána Pašku, prosím vás. (Ruch v sále.)
Bugár, Béla, podpredseda NR SR (2018-03-13):
Samozrejme, žiadam, aj vás, pán poslanec Beblavý, aby ste písomne podali návrh. Pani poslankyňa, teda pani podpredsedníčka Nicholsonová.
B. Bugár, podpredseda NR SR: (2004-05-14):
(Hlasovanie.) Prítomných 131, za 130, nehlasoval 1. Návrh sme schválili Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy.
Galko, Ľubomír, poslanec NR SR (2012-05-10):
Ďakujem pekne. No aj toto vystúpenie, pani kolegyňa Žitňanská, ukázalo, že tu máme starý, v úvodzovkách, dobrý SMER. Stranu, ktorá oklamala všetkých svojich voličov, nasľubovala istoty a dáva ďalšie rany istoty. Ja som presvedčený, že každý jeden z nás sa nadrel na svojom vzdelaní a diplomy sme nedostali pre pekné modré oči. A poctivo sme si ich odreli. Ja osobne som skončil Matematicko-fyzikálnu fakultu Univerzity Komenského, jeden z najťažších odborov, a školu som vyštudoval čestným a slušným spôsobom. Je tu podozrenie, že minister tejto vlády získal titul pochybným spôsobom. A jeho stranícky kolega pán minister Čaplovič odmieta dať pokyn na prešetrenie prípadu. A ďalší stranícky kolega, šéf školského výboru, pán Mamojka zmietol zo stola snahu poslancov absolvovať poslanecký prieskum na tejto škole. Toto je tá nová politická kultúra, ktorú chce SMER presadzovať. Toto je tá, v úvodzovkách, úroveň, ktorá sa mala vrátiť do, po voľbách do našej politiky. To je dosť desivé. Je to pľuvanec do tváre všetkým voličom SMER-u a predovšetkým dôchodcom, ktorých strana SMER najviac podviedla v týchto voľbách, že za najcitlivejší rezort je zodpovedný človek, u ktorého je pochybnosť, čo sa týka získania jeho bakalárskeho štúdia, človek, ktorý si nevie spomenúť ani na čiarku zo svojej bakalárskej práce, človek, u ktorého je podozrenie, že máva antidatovaným diplomom. Slovensko sa nikdy nezmení k lepšiemu, ak budeme tolerovať takéto správanie. To, že má niekto peniaze alebo vplyvných kamarátov, neznamená, že nemusí dodržiavať pravidlá. Toto je váš najhorší odkaz, ktorý ste voličom mohli poslať.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 137 poslancov, za 89, proti 13, zdržalo sa 34, nehlasoval 1. Uvedený návrh sme schválili.
Jarjabek, Dušan, poslanec NR SR (2017-02-02):
Ospravedlňujem sa, ale je logické, aby tá rozprava... (Prerušenie vystúpenia predsedajúcim.)
Kolesár, Juraj, poslanec NR SR (2018-05-29):
Ďakujem. Natália, opísala si argumenty, ktoré nemôžu žiadneho poslanca, poslankyňu nechať ľahostajnými. Bolo tu opísané počatie dieťaťa, ako sa vyvíja, a všetko s tým súvisiace, ale bol tu opísaný aj potrat nenarodeného dieťaťa, ako prebieha, ako sa trhá, aby sa vybralo z lona matky. Tak ak to nepohne so svedomím poslancov a poslankýň, tak už neviem, čo by ich presvedčilo. Jedine prosiť Pána Boha, aby im osvietil myseľ.
Laurenčík, Milan, podpredseda NR SR (2021-11-05):
Pán poslanec Ján Szőllős, nech sa páči.
Šípošová, Janka, poslankyňa NR SR (2015-06-16):
Ďakujem pekne. Ja by som chcela vyjadriť taký môj pocit, že hádam ani by sme už nemali v dnešnej fáze vývoja spoločnosti nejako zvláštne zdôvodňovať tú potrebu bezbariérovosti a rešpektovania bezbariérovosti pri príprave stavieb atď. a spomenula som si na zážitok alebo informáciu, ktorú som dostala niekedy koncom 70. rokov, keď mojej dobrej blízkej kolegyni sestra, kolegyne sestra emigrovala do Švédska a odtiaľ posielala správy typu, že oni dokonca nemôžu ani kúpiť, ani si postaviť dom, ktorý by nebol bezbariérový a ktorý by nespĺňal nejaké nároky takéto a to bolo, prosím, už skoro, ak dobre počítam, pred 40 rokmi, či aj viac. Takže by sme asi možno v našom myslení mali pripustiť tiež nejakú nie náklonnosť, ako samozrejmosť toho, že by takéto veci sme mali rešpektovať a stavať zákony aj podľa toho. Ďakujem.
Heger, Eduard, podpredseda vlády a minister financií SR, poverený vedením Ministerstva zdravotníctva SR a Ministerstva školstva, vedy, výskumu a športu SR (2021-03-30):
Ďakujem veľmi pekne, pán predsedajúci. Vážené panie poslankyne, vážení páni poslanci, keďže sme sa o tomto zákone rozprávali dnes doobeda, verím tomu, že máte všetko v živej pamäti, a tak nebudem vás zdržovať opakovaním toho, čo tu zaznelo. V každom prípade poteším sa vašej podpore. Sú to dobré veci pre ľudí. Ďakujem pekne.
Budaj, Ján, poslanec NR SR (2023-05-17):
Ďakujem.
Brocka, Július, poslanec NR SR (2011-02-03):
Ďakujem pekne, pán podpredseda. V rozprave vystúpil jeden poslanec. Nebol predložený žiaden návrh, okrem návrhov spravodajcu. Dajte, prosím, hlasovať o postúpení návrhu zákona do druhého čítania.
B. Bugár, podpredseda NR SR: (2002-06-18):
(Hlasovanie.) Prezentovalo sa 110 poslancov, za 95 poslancov, proti 2 poslanci, zdržalo sa 9 poslancov, nehlasovali 4. Konštatujem, že dané návrhy sme schválili. Pán poslanec.
Beblavý, Miroslav, poslanec NR SR (2014-11-25):
Ďakujem veľmi pekne za všetky vecné pripomienky, ktorých boli tie faktické poznámky plné. Dovoľte mi možno len k tým kľúčovým veciam. Absolútne súhlasím s kolegom Kaníkom, že netreba toto fetišizovať ako jediný krok k náprave narábania s verejnými zdrojmi. Koniec-koncov napríklad v tom legislatívnom zámere, ktorý sme s kolegyňou Žitňanskou robili, ešte keď to nebola taká mediálne atraktívna téma, to bola jedna z mnohých vecí, ktoré sme navrhovali a ja si dodnes myslím a súhlasím s tým, že je to len jeden čriepok, aj keď významným do tej mozaiky, ale mne sa zdá veľmi dôležitý čriepok v prípade, že sa naozaj podarí riešiť verejné zdroje ako také. Lebo ak to bude obmedzené na obstarávanie, tam bolo spočítané, myslím, že aj zo strany Transparency, že schránkové firmy, hoci v zdravotníctve sú významne prítomné, v celom obstarávaní ide o pomerne malé percento, ale keď si napríklad vezmeme naozaj zdroje v zdravotnom poistení, tak zrazu už to percento je oveľa vyššie. Keď si vezmeme veci, ako je Lemikon, tak zrazu tie sumy sú, sú radovo vyššie. Takže ja by som v tomto rád vyhovel pánovi premiérovi, ktorý na tlačovej konferencii po schválení tohto návrhu povedal, že on by veľmi rád chcel vedieť, kto je za privatizáciou, keď sa privatizuje. No ale nedal to do toho zákona. Tak my s pani kolegyňou Žitňanskou pracujeme na tom, aby sme mu vyhoveli, aby sme našli tento nadstranícky konsenzus a aby, keď najbližšie vláda bude privatizovať, aby sme sa dozvedeli, kto je za tým, ak to náhodu nebude schránková, ak to náhodou bude firma, ktorá nie je jasne identifikovaná. Takže to je podľa môjho názoru kľúčové, aby sme vedeli, kto zaobchádza s verejnými zdrojmi, či je to obstarávanie, či je to privatizácia, či je to zdravotné poistenie, či sú to mnohé ďalšie veci, práve preto, že ak sú to ľudia, ktorí o tom rozhodujú aj na druhej strane alebo ľudia blízki týmto ľuďom, tak je pre verejnosť zásadná vec to vedieť. Načo máme potom celý ústavný zákon o konflikte záujmov ak povieme, že cez schránky sa mu možno vyhnúť v podstate jedným podpisom pera? To znamená, že tento zákon je významným čriepkom, aj keď len čriepkom k zmene situácie na Slovensku v narábaní s verejnými zdrojmi.
Borec, Tomáš, minister spravodlivosti SR (2015-06-25):
Ďakujem pekne, pán predseda. Vážená pani poslankyňa, dovolím si predniesť odpoveď podpredsedu vlády a ministra vnútra Kaliňáka na vašu otázku. „Vážená pani poslankyňa, v roku 2014 bolo v Slovenskej republike zistených 1304 nelegálnych migrantov, z toho 1293 osôb bolo z tretích krajín a 11 osôb z krajín Európskej únie. V roku 2015 do 23. júna 2015 bolo na území Slovenskej republiky zistených 799 nelegálnych migrantov, z toho 797 z tretích krajín a dvaja z krajín Európskej únie.“ Toľko odpoveď, ktorú som vám mohol dať v zastúpení. Ďakujem veľmi pekne. Skončil som, pán predseda.
V. Novotný, poslanec: (2009-04-28):
Pánovi predsedovi Haleckému musím povedať, že to, o čom on hovoril, aby mal pacient istotu, že ho neodmietne lekár, je podľa mňa dostatočne poistené v zákone či už rajonizáciou, s ktorou osobne nesúhlasím, ale ktorá mala práve k tomu viesť, ale aj istotou zmluvy, ktorú od zdravotnej poisťovne, ak prijme poistenca z poisťovne, s ktorou zmluvu nemá, takýto všeobecný lekár má. Lebo vie, že takú zmluvu dostane. Povinnosť podpísať túto zmluvu je ale o niečom úplne inom. Povinnosť podpísať je zo zákona súhlasiť s podmienkami, s ktorými žiaden normálny človek súhlasiť nemôže. A to je už o niečom úplne inom. To nie je o zabezpečení dostupnosti zdravotnej starostlivosti. Pánovi poslancovi Zelníkovi. No, môžeme hovoriť o predchádzajúcej vláde čokoľvek. Ale chcem sa spýtať. Druhý polrok 2006. Štátne zdravotnícke zariadenia dlh 1,5 miliardy. Rok 2007. Štátne zdravotnícke zariadenia dlh 1,5 miliardy. Zdroj materiál ministerstva zdravotníctva na vládu v decembri minulého roku. Čo sa týka pána poslanca Bobríka. Je možné, že tomu nerozumiem. Veď nemám patent na rozum, ale musím povedať, že tomu nerozumejú ani vaši nominanti vo Všeobecnej zdravotnej poisťovni. Pani generálna riaditeľka sama povedala výšku sumy, ktorú má na účte v daný deň a stačí na vykrytie záväzkov na jeden deň. Čiže na vyplácanie na jeden deň. Čo sa týka Úradu pre dohľad, či mal konať, alebo nemal konať. Po tom, čo predvádzal Úrad pre dohľad nad zdravotnou starostlivosťou Európskej zdravotnej poisťovne, ja o nezávislosti a odbornosti tohto úradu veľmi hlboko pochybujem. Takže jeho vyjadrenia neberiem ako relevantné. (Prerušenie vystúpenia časomierou.)
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 118 poslancov, za 11. proti 5, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Novotný, Viliam, poslanec NR SR (2013-10-25):
Ďakujem pekne, pán podpredseda. Vážený pán navrhovateľ, vážené dámy a páni, dovoľte mi, aby som uviedol spoločnú správu výborov. V spoločnej správe výborov k návrhu poslancov Národnej rady Slovenskej republiky Tibora Bastrnáka, Bélu Bugára a Józsefa Nagya na vydanie zákona, ktorým sa mení zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, tlač 575a Národná rada Slovenskej republiky rozhodla, že uvedený návrh prerokuje v druhom čítaní a prideľuje návrh na prerokovanie dvom výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ktorý bol aj gestorským výborom. Gestorský výbor nedostal žiadne stanoviská poslancom, ktorí nie sú členmi výborov, ktorým bol návrh zákona pridelený podľa § 75 ods. 2 zákona č. 350/1996 Z. z. o rokovacom poriadku. Ústavnoprávny výbor prerokoval predložený návrh 9. októbra 2013. Súhlasil s návrhom s pripomienkami. Výbor Národnej rady Slovenskej republiky pre zdravotníctvo prerokoval návrh 15. októbra 2013. Súhlasil s návrhom s pripomienkami. Súčasne Výbor Národnej rady Slovenskej republiky pre zdravotníctvo rokoval ako gestorský výbor a odporučil Národnej rade Slovenskej republiky predložený návrh zákona schváliť s odporúčanými pozmeňujúcimi a doplňujúcimi návrhmi. V časti IV. sú obsiahnuté pripomienky k návrhu zákona. Gestorský výbor navrhol hlasovať o bodoch 1 až 5 zo spoločnej správy spoločne s návrhom gestorského výboru schváliť. Pán podpredseda, skončil som, prosím, otvorte rozpravu v druhom čítaní.
Goga, Ľudovít, poslanec NR SR (2017-05-12):
Ďakujem za slovo. Rovnako by som chcel podotknúť, že všetci sa snažíme v teoretickej rovine presadzovať záujem o vytváranie duálneho školstva a na druhej strane znižujeme normatív pre školy, ktoré majú dodávať nových pracovníkov. My si uvedomujeme, že zamestnanosť u nás klesá, ale tá štruktúra tých alebo potreba tých nových zamestnancov, ktorých budeme potrebovať, bude úzko špecializovaná na to, kam sa vyvíja naša ekonomika, to je momentálne, pokiaľ sa nemýlim, automobilový a elektrotechnický priemysel. A myslím si, že tieto školy by mali práve dodávať zamestnancov pre tieto obory ekonomiky, ktorú máme. A my ako za stranu SME RODINA určite podporíme návrh zákona, ktorý predložil pán poslanec, resp. skupina poslancov okolo pána poslanca. Ďakujem pekne.
Petrík, Simona, poslankyňa NR SR (2019-06-26):
Ďakujem veľmi pekne, pán predsedajúci. V rozprave vystúpil pán poslanec Ondrej Dostál. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, podpredseda NR SR: (2009-10-22):
Nech sa páči, pán minister, môžete odpovedať.
Soboňa, Juraj, poslanec NR SR (2019-03-29):
Pán poslanec Jaroslav Paška predložil pozmeňujúci návrh, ktorý má tri body. Dajte, prosím, pán predsedajúci, hlasovať o tomto návrhu.
Šeliga, Juraj, podpredseda NR SR (2021-02-25):
Vzhľadom na čas prerušujem rokovanie s tým, že o šestnástej budeme pokračovať, ako prvý vystúpi pán poslanec Šimko. Ďakujem pekne. Odpustite mi, samozrejme, pán poslanec Susko. (Prerušenie rokovania o 11.56 hodine.) (Pokračovanie rokovania o 16.00 hodine.)
Laurenčík, Milan, podpredseda NR SR (2020-04-29):
Pán poslanec Tomáš Šudík.
Pčolinský, Peter, podpredseda NR SR (2022-12-05):
S ďalšou faktickou pán poslanec Susko.
Glváč, Martin, podpredseda NR SR (2016-10-21):
V rozprave ďalej vystúpi pani poslankyňa Zemanová, nech sa páči.
B. Bugár, podpredseda NR SR: (2003-11-11):
(Hlasovanie.) Prítomných 124 poslancov, za návrh 20, proti 67, zdržalo sa 37 poslancov. Konštatujem, že tento bod sme neschválili.
Laššáková Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 143 poslancov, za návrh hlasovalo 125, proti nebol žiaden, zdržalo sa 18 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ešte vás chcem, panie poslankyne, páni poslanci, informovať, že minister obrany Slovenskej republiky Martin Glváč požiadal predsedu Národnej rady, že do programu 21. schôdze Národnej rady bol ako 21. bod zaradený vládny návrh zákona, ktorým sa mení a dopĺňa zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky. Vzhľadom na skutočnosť, že vo výcvikovom priestore vojenského obvodu Lešť práve prebieha medzinárodné logistické cvičenie, na ktorom sa v nasledujúcich dňoch zúčastní, požiadal, aby bol tento bod preložený na budúci týždeň na stredu 26. júna o 9.00 hodine, aby sa teda o tomto bode programu rokovalo. Je všeobecný súhlas? (Nesúhlasné reakcie v sále.) Tak prezentujme sa a hlasujeme. (Hlasovanie.) Prítomných 135 poslancov, za návrh hlasovalo 102 poslancov, proti bolo 13, zdržalo sa 17, nehlasovali 3 poslanci. O bode 21 k tlači 471 budeme rokovať v stredu 26. júna ako, o 9.00 hodine, ako o prvom bode programu. Prerokovali sme, odhlasovali sme všetky prerokované body a na žiadosť troch poslaneckých klubov zvolávam stretnutie a vyhlasujem desaťminútovú prestávku. Ďakujem pekne. (Desaťminútová prestávka.) (Po prestávke.)
Sárközy, Irén, poslankyňa NR SR (2019-11-28):
Takže ešte raz zopakujem. Pristúpime k hlasovaniu... (Prerušenie vystúpenia predsedajúcim.)
Pellegrini, Peter, predseda NR SR (2014-12-04):
Prezentujme sa a hlasujme o druhom pozmeňujúcom návrhu pána poslanca Kadúca. (Hlasovanie.) Prítomných 142 poslancov, za 60, proti 79, zdržali sa 3 poslanci. Tento návrh sme neschválili.
Bugár, Béla, podpredseda NR SR (2017-10-12):
Na vystúpenie pána poslanca s faktickou poznámkou pán poslanec Baránik. Nech sa páči.
Pellegrini, Peter, predseda NR SR (2015-02-06):
Ďakujem. Ďalší v poradí vystúpi pán poslanec Viskupič.
Bugár, Béla, podpredseda NR SR (2018-11-21):
Teraz dávam slovo poverenému členovi ústavnoprávneho výboru pánovi poslancovi Tiborovi Bernaťákovi, aby informoval Národnú radu o výsledku prerokovania tohto návrhu vo výbore. Nech sa páči, pán poslanec.
Blanár, Juraj, podpredseda NR SR (2022-04-28):
Pán poslanec Kamenický s faktickou.
Nachtmannová, Oľga, poslankyňa NR SR (2016-05-24):
Pán poslanec Krajniak, prepáčte, ale vaše vystúpenie bolo skutočne veľmi, veľmi lacno populistické. Vy ťažíte z toho, alebo spoliehate sa na to, že ľudia nepoznajú obsah Lisabonskej zmluvy. Celú dobu ste tu rozprávali o bruselskej kolónii, že nebudeme mať absolútne žiadne právomoci. Tak ja dovolím si pre krátkosť času iba jeden článok, čl. 3 a ods. 2: „Únia rešpektuje rovnosť členských štátov pred zmluvami, ako aj ich národnú identitu obsiahnutú v ich základných politických a ústavných systémoch vrátane regionálnych a miestnych samospráv. Rešpektuje ich základné štátne funkcie, najmä zabezpečovanie územnej celistvosti štátu, udržiavanie verejného poriadku a zabezpečovanie národnej bezpečnosti. Predovšetkým národná bezpečnosť ostáva vo výlučnej zodpovednosti každého členského štátu.“ Je mi veľmi ľúto, ale vy ako blízky spolupracovník Daniela Lipšica, či bol ministrom spravodlivosti alebo vnútra, takto hrubo zavádzate verejnosť. Myslím si, že toto je z vašich úst neodpustiteľné. Ďakujem.
B. Bugár, podpredseda NR SR: (2004-06-18):
V. Horák, poslanec: Sedem dva sedem!
Jurinová, Erika, podpredsedníčka NR SR (2015-09-30):
S reakciou pán poslanec Kamenický.
Šeliga, Juraj, podpredseda NR SR (2021-04-01):
Nech sa páči, s faktickou poznámkou ako reakcia, pán poslanec Vetrák.
P. Hrušovský, predseda NR SR: (2003-10-21):
J. Malchárek, poslanec: Ďakujem, pán predseda, za slovo. Vážený pán podpredseda vlády, vážené dámy poslankyne, páni poslanci, Výbor Národnej rady Slovenskej republiky pre hospodárstvo, privatizáciu a podnikanie v súlade s § 79 zákona o rokovacom poriadku podávam Národnej rade Slovenskej republiky za gestorský výbor spoločnú správu výborov Národnej rady k vládnemu návrhu zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov v druhom čítaní. Je to tlač 317. Národná rada Slovenskej republiky uznesením č. 462 zo 17. septembra 2003 pridelila vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov, na prerokovanie v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. A to ústavnoprávnemu výboru, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre pôdohospodárstvo. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie schválenej spoločnej správy výborov. Iné výbory Národnej rady Slovenskej republiky návrh zákona neprerokovali a preto nedali ani v stanovenej lehote gestorskému výboru žiadne stanovisko k predmetnému návrhu v súlade s § 75 ods. 2 rokovacieho poriadku. Vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov, odporúčali Národnej rade Slovenskej republiky schváliť výbory, ktorým bol pridelený, nasledovne: Ústavnoprávny výbor Národnej rady Slovenskej republiky prerokoval návrh zákona 3. októbra 2003 a uznesením č. 261 odporučil Národnej rade návrh zákona schváliť so zmenami a doplnkami. Výbor Národnej rady Slovenskej republiky pre hospodárstvo, privatizáciu a podnikanie prerokoval návrh 14. októbra 2003 a uznesením č. 167 odporučil Národnej rade návrh zákona schváliť so zmenami a doplnkami a Výbor Národnej rady Slovenskej republiky pre pôdohospodárstvo prerokoval návrh zákona 8. októbra 2003 a uznesením č. 94 odporučil Národnej rade návrh zákona schváliť s pozmeňujúcimi a doplňujúcimi návrhmi. Gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúčal takisto Národnej rade Slovenskej republiky predmetný návrh zákona č. 111/1990 Zb. o štátnom podniku schváliť. Spoločná správa výborov Národnej rady Slovenskej republiky o výsledkoch prerokovania vládneho návrhu zákona, ktorým sa mení a dopĺňa zákon č. 111/1990 Zb., bola schválená uznesením č. 184 zo dňa 14. októbra 2003. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu zákona, poveril ho právomocami podľa § 79 ods. 5 rokovacieho poriadku. Pán predseda, prosím, môžete otvoriť rozpravu a ak dovolíte, hlásim sa ako prvý do rozpravy.
Kollár Boris, predseda NR SR (2020-06-04):
Prosím, prezentujme sa a hlasujeme. (Hlasovanie.) Prítomných 134 poslancov, za 84, proti žiadny, zdržalo sa 50. Konštatujem, že sme schválili vládny návrh novely zákona č. 440/2015 Z. z. o športe. Nasleduje hlasovanie v druhom čítaní o vládnom návrhu zákona o mimoriadnych štátnych zárukách, ktorý prerokúvame v skrátenom legislatívnom konaní (tlač 120). Dávam slovo predsedovi výboru pre financie a rozpočet poslancovi Mariánovi Viskupičovi, aby hlasovanie uvádzal. (Hlasovanie o vládnom návrhu zákona o mimoriadnych štátnych zárukách a o doplnení niektorých zákonov , tlač 120.)
Cmorej, Peter, poslanec NR SR (2022-09-23):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, vážený pán riaditeľ, dovoľte mi predložiť správu výboru Národnej rady Slovenskej republiky o prerokovaní návrhu účtovnej závierky sociálnej poisťovne za rok 2021 (tlač 1018). Predseda Národnej rady rozhodnutím č. 1064 z 18. mája 2022 pridelil návrh účtovnej závierky na prerokovanie Výboru Národnej rady pre financie a rozpočet a výboru pre sociálne veci. Ako gestorský výbor určil výbor pre sociálne veci, ktorý Národnej rade podá správu o výsledku prerokovania vo výboroch a návrh uznesenia. Návrh účtovnej závierky prerokovali a odporučili Národnej rade Slovenskej republiky schváliť oba určené výbory. Výbor ma uznesením poveril predložiť Národnej rade správu o prerokovaní návrhu účtovnej závierky vo výboroch a návrh uznesenia, ktorý tvorí prílohu správy. Správa výborov o výsledku prerokovania bola schválená uznesením Výboru Národnej rady pre sociálne veci č. 202 zo 14. júna 2021. Pán predsedajúci, otvorte, prosím, rozpravu.
Borguľa, Martin, poslanec NR SR (2021-09-22):
Vážený pán poslanec, ďakujem za slovo. Chcem povedať, že naozaj sú témy, pri ktorých nerozlišujeme politické, stranícke tričká. Vo všeobecnosti naša politická strana SME RODINA je známa tým, že dobré návrhy podporujeme. Ono sa to ani nevymyká koaličnej zmluve, lebo toto je kultúrno-etická otázka. Preto ja chcem povedať, že ako otec deväťročného syna a šesťročnej dcéry ja takýto zákon určite podporím. Vážim si na tom, že naozaj ten zákon, ako ste už niekoľkokrát povedali, nie je útočný a nie je to proti menšinám. Ja sám mám viacero priateľov, kamarátov homosexuálov. Ako povedal aj váš kolega, vzdelaní ľudia, rozhľadení ľudia, dobre si rozumieme. Čiže toto neni nič proti nim, ale toto je na ochranu našich detí. A ja ako otec syna a dcéry považujem za svoju povinnosť takéto niečo podporiť. Ďakujem.
Čekovský, Kristián, poslanec NR SR (2021-01-12):
Ďakujem pekne. Zareagujem asi všeobecne na poslanecký klub ĽSNS, lebo ono je v podstate jedno, že na koho konkrétne by som reagoval z tých, čo rečnili. A, ale začnem pánom Kotlebom, no, to, čo ste zdieľate a šírite, je dôkazom, že neviete čítať s porozumením, ale vaša faktická poznámka na moje vystúpenie je, že ani počúvať. A skúsili ste ten vtip s pandami, tak keď môžem poprosiť kolegov, keby ste trošku dopriali pánovi Kotlebovi, aspoň sa trošku zasmiali, hahaha, dobre. A ja vám prečítam napríklad niečo o pande červenej, ony majú takú, takú nepríjemnú ochranársku silu, ktorú využívajú proti nepriateľovi, ak sa cítia v nebezpečenstve, nadvihnú chvost a pustia nepríjemný zápach (smiech v sále), ktorý, ktorý odoženie snáď každého. Ak to nefunguje, vytasia svoje dlhé pazúry a začnú bojovať, sú naozaj veľmi vytrvalé, dokážu o svoje teritórium zabojovať a veľmi rady sa počas dňa povaľujú na konároch a opaľujú sa. To je presne to, čo som pred chvíľou hovoril, že vy vlastne dnes celý deň tu nič nerobíte za tie peniaze, ktoré poberáte, šírite dezinformácie a doslova vháňate ľudí na nemocničné lôžka a na pľúcne ventilátory a beriete za to tak, ako tu sedíte, 12, či koľko vás je, 10 ľudí, 60-tisíc eur mesačne (reakcia z pléna), 14, pardon, 60-tisíc eur mesačne dostávate za túto robotu. To je parazitovanie, to je skutočné parazitovanie. A potom sa tu ešte cynicky vo svojich rozpravách, cynicky ďakujete lekárom, akú úžasnú prácu robia, a potom ďalej šírite bludy, ktoré viac a viac tých ľudí doháňajú do nemocníc. To je skutočne otrasné. Ďakujem pekne. (Potlesk.)
Laurenčík, Milan, podpredseda NR SR (2020-11-04):
Ďakujeme a v tejto chvíli prerušujem rokovanie o tomto bode programu. Ďalším bodom programu by malo byť prvé čítanie o návrhu poslancov Mariana Kotlebu, Martina Beluského, Magdalény Sulanovej a Ondreja Ďuricu na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Keďže tu nemáme predkladateľa, navrhovateľa, tak tento bod prepadá na koniec schôdze a mám taký pocit, že aj včera už prepadol. Tak uvidíme, ako sa s tým vysporiadame, ale keďže ešte koniec schôdze nie je, tak možnože to dovtedy stihnú, ak budú môcť vstúpiť do rokovacej miestnosti. Ďalším bodom je takisto návrh od poslancov z Ľudovej strany Naše Slovensko, ktorý podobne odkladáme. Je to návrh pod tlačou 253. Ďalším bodom je opäť návrh pod tlačou 254, ktorý končí podobne. A teraz pristúpime k rokovaniu o návrhu na voľbu predsedov výborov Národnej rady Slovenskej republiky . Návrh je uverejnený ako tlač 296 a máte ho aj rozdaný. Chcem vás informovať, že podpredseda Národnej rady, poslanec Juraj Blanár sa písomným oznámením doručeným predsedovi Národnej rady 3. novembra 2020 vzdal funkcie predsedu zahraničného výboru s účinnosťou od 3. 11. Prosím, aby Národná rada vzala uvedenú skutočnosť na vedomie. Návrh na voľbu predsedov výborov bol vypracovaný na základe návrhu poslancov, členov poslaneckého klubu za stranu SMER – sociálna demokracia a za stranu Ľudová strana Naše Slovensko, ktorí navrhujú zvoliť poslanca Mariána Kéryho za predsedu zahraničného výboru, poslanca Mariana Kotlebu za predsedu osobitného kontrolného výboru na kontrolu činnosti Vojenského spravodajstva a poslanca Eduarda Kočiša za predsedu výboru pre ľudské práva a národnostné menšiny. Otváram preto rozpravu k tomuto bodu programu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, a preto vyhlasujem rozpravu za skončenú. Zároveň prerušujem rokovanie o tomto bode programu. Nasleduje ďalší bod programu, ktorý je, ktorým je návrh na zmeny v zložení výborov Národnej rady Slovenskej republiky a stálej delegácie Národnej rady Slovenskej republiky . Návrh máte rozdaný ako tlač 297. Otváram rozpravu o tomto bode programu, do ktorej som taktiež nedostal žiadnu písomnú prihlášku, a preto sa pýtam, či sa hlási do rozpravy niekto ústne. Končím možnosť prihlásiť sa do rozpravy. Do rozpravy sa prihlásil pán poslanec Jozef Pročko. Pán poslanec, rečnícky pult je váš.
Bugár, Béla, podpredseda NR SR (2011-05-27):
Už som vás chcel opraviť, pán poslanec, lebo bryndzové halušky aj ja mám rád, ale bryndzu variť, no. Takže na vystúpenie pána poslanca s faktickými poznámkami sa prihlásili štyria páni poslanci. Končím možnosť sa prihlásiť do faktických poznámok. Pán poslanec Kvasnička, nič. (Reakcia poslanca.) Jaj, ale viete, len raz treba stlačiť, keď dvakrát stlačíte, vždy sa vyhodíte zo systému. Takže piati. Naposledy, ja každý deň hovorím, že naposledy, ale už-už to začnem aplikovať. Takže piati páni poslanci. Pán poslanec Švantner, nech sa páči.
Burian, Jozef, poslanec NR SR (2016-05-25):
Ďakujem pekne, pán predsedajúci. Ešte raz, žiadna arogancia, žiadne, nijaké zosmiešnenie, o ktorom hovoríte. Ja len hovorím reálny fakt. Ak je raz v zákone o rodine to, čo vy predkladáte, aké je zosmiešnenie, aká arogantnosť, ja len hovorím o tom, že vyvaľujete otvorené dvere. Veď v tom zákone už je ošetrené, o čom vy tu hovoríte, ako riešite problém za niekoho. Veď to je nezmysel, veď vy si preštudujte najprv základné zákony a potom predložte nejaký zákon, ktorý má, ktorý má nejakú logiku. Ale keď v zákone o rodine je vyriešené to, že nemôže byť zverené dieťa do pestúnskej starostlivosti alebo náhradnej starostlivosti tomu, komu už bolo raz odobraté dieťa, tak ja nerozumiem, čo tu ideme prejednávať takýto zákon. Je to, ja neviem, či 99 % ľudí asi rozmýšľa inak, ja neviem, či len ja rozmýšľam nejako inak. Ďakujem.
Madej, Róbert, poslanec NR SR (2012-08-07):
Ďakujem pekne. Vážený pán predseda, panie poslankyne, páni poslanci, dovolím si informovať, že zvolávam zasadnutie ústavnoprávneho výboru na dnes o 17.45 hodine. Ďakujem veľmi pekne.
Hort, Milan, podpredseda NR SR (2010-11-03):
Reagovať na faktické poznámky teraz bude pán poslanec Beblavý.
Hrnčiar, Andrej, podpredseda NR SR (2019-03-29):
Pani poslankyňa Milanová.
Mikloško, Jozef, poslanec NR SR (2014-06-03):
Dobre, že vám poslanec Kaník zdôraznil to, že naozaj mnohí ľudia, sudcovia, ak s nimi hovoríte, sú absolútne na strane našej alebo na strane spravodlivosti a nadstraníckosti a fakt, že sa boja o svoju existenciu a nepovedia to a radšej sú momentálne ticho. A preto my, ktorí sa už nemáme čoho báť, by sme mali toto zdôrazniť. Čo sa týka tej komisie, ja tiež rozmýšľam, samozrejme, aj dnes vidím, že NBÚ je asi jediná organizácia, ktorá má aparát, ktorá má možnosti zisťovať si všeličo kdekade. Ale tá komisia by mala byť nad vecou. Z NBÚ aj ja mám skúsenosť, že sú to mladí ľudia, ambiciózni, ktorí všetko vedia. Pri mojej previerke sa pamätám, už som to tu raz spomenul, jeden bol dobrý, druhý zlý, zvŕtali ma, pýtali sa ma všeličo a vlastne jedine ich zaujímalo, prečo som chodil voľakedy na Západ a tak ďalej. Nakoniec sa to rýchlo uzavrelo, ten papier som dostal, ktorý v truhle sa mi bude výborne pod hlavou vynímať. Ja ešte chcem povedať, že tých 13 % pre Európu naozaj súviselo aj s tým, že Európa na nás tlačí tými reportmi, Estrela, Lunacek, eutanázie detí, teraz Conchita v Rakúsku, teraz ten Life Ball, čo bol teraz, bola to katastrofa, bola to sodoma gomora, trápne a ľudí to naštvalo. Takúto Európu nechceme, tak nejdeme voliť. To bol tiež jeden z príkladov alebo dôvodov, prečo bol u nás škandalózny 13 % výsledok. Ďakujem.
Bagačka, Michal, poslanec NR SR (2012-07-02):
Ďakujem pekne za slovo. Ja som sa kus aj pousmial, lebo až teraz som sa v diskusii dozvedel, že ste učiteľ. Moja prvá otázka chcela znieť v tom zmysle, že či teda ste učiteľ, som čakal, že poviete, že nie. A bol by som potom povedal: Aha, tak chápem celkové to vystúpenie. Spomínali ste, čo sa týka kombajnu, ja si myslím, že mnoho škôl a mnoho učiteľov čaká na takýto kombajn, aby sme to rozbité školstvo slovenské dali trošku do nejakého normálu a dali mu nejaké normálne pravidlá, a myslím si, že aj naši kolegovia učitelia už nečakajú, alebo majú dosť množstva všelijakých experimentov a chcú, skôr by som povedal, taký pokoj pri práci a skôr riešiť také problémy, ako sme napríklad mnohí z nás čítali od učiteliek, ktoré napísali list z Dobšinej, a vieme, že takýchto situácií je množstvo po našej krajine, takže ja si myslím, že taký kombajn, by bolo veľmi dobre, keby prišiel a spravil by poriadok v rámci nášho školstva. A dal to do nejakého, striktných pravidiel, ale určite nie takých širokých, ako sú v tomto momente.
Žiga, Peter, podpredseda NR SR (2024-01-08):
Pán poslanec Štefunko.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 122, za 68, proti 49, zdržali sa 2, nehlasovali 3.
Blanár, Juraj, podpredseda NR SR (2022-03-23):
Ďakujem, pani spravodajkyňa. Otváram rozpravu. Do rozpravy sa písomne prihlásili títo páni poslanci a pani poslankyne: pani poslankyňa Katarína Hatráková, pani poslankyňa Vladimíra Marcinková a pán poslanec Ondrej Dostál. Udeľujem teraz slovo prvej prihlásenej písomne do rozpravy, pani poslankyni Kataríne Hatrákovej. Po nej sa pripraví pani poslankyňa Marcinková. Nech sa páči.
Kollár, Boris, predseda NR SR (2021-12-08):
S ďalšou faktickou poznámkou vystúpi pán poslanec Pollák.
Bugár, Béla, podpredseda NR SR (2011-05-18):
Na vystúpenie pána podpredsedu s faktickými poznámkami dvaja. Končím možnosť sa prihlásiť do faktických poznámok. Pán predseda Národnej rady, nech sa páči, máte slovo.
Zelník, Štefan, poslanec NR SR (2017-12-13):
Ďakujem pekne za slovo, prajem príjemný dobrý deň. Vážené kolegyne poslankyne, vážení kolegovia poslanci, zámerom tohoto zákona bolo pomôcť zdravotníckym organizáciám alebo, respektíve neziskovým organizáciám, ktoré sa starajú o zdravotnú alebo v predmete činnosti majú zdravotnú starostlivosť. Vieme dobre, že keď sa neziskové organizácie zakladali, štát do toho vkladal majetok, a to hnuteľný a nehnuteľný. Tento majetok sa stával prioritným majetkom alebo, respektíve podľa súčasnej legislatívy je prioritným majetkom a nie je možné s ním nakladať, pretože v tom roku 2004, keď sa vkladal majetok ako prioritný; bola to aj prístrojová technika, napríklad vo forme sonografických prístrojov, boli tam napríklad sanitné vozidlá, ale aj nábytok; už vtedy tento hnuteľný majetok mal štyri, päť, šesť a možno aj viacej rokov. Dneska máme rok 2017 a napríklad sanitné vozidlá už majú dnes 18 rokov, 15 rokov, tak isto röntgenologická diagnostika alebo sonografické prístroje, ktoré sa nedajú už ani prevádzkovať, ale tieto organizácie, keďže to je prioritný majetok, ich musia mať v skladových priestoroch. Preto týmto zákonom sme sa snažili, aby sa tento stav mohol vyčistiť, buď to odpredajú, alebo to zlikvidujú. Po ďalšie, nehnuteľný majetok, tak isto situácia sa vyvíjala a niekde sú celé budovy, ktoré sú prázdne, ktoré nevie nezisková organizácia využiť, majú voľné priestory, odišiel lekár, je tam voľná ambulancia, ale vzhľadom k tomu, že prioritný majetok podlieha veľmi prísnym legislatívnym pravidlám a nie je možné tento majetok prenajať, preto vychádzame v ústrety týmto zariadeniam, aby za veľmi prísnych podmienok, to jest na maximálne dobu päť rokov, mohli tento majetok prenajať so súhlasom dvoch tretín správnej rady, so súhlasom zakladateľov, ale aby naozaj tá ochrana toho štátneho majetku bola zabezpečená, pretože takto nevyužitý aj nehnuteľný majetok zostáva ladom. V mnohých budovách napríklad prespávajú bezdomovci a nezisková organizácia nemôže s takýmto majetkom nakladať. Ďalšou významnou časťou je, aby nezisková organizácia nezanikla hneď vtedy, ak si nesplní tú povinnosť odovzdať účtovnú alebo výročnú správu. Ja dúfam, že tento návrh zákona prejde naprieč politickým spektrom. Ja chcem aj poďakovať predsedovi výboru a členom ústavnoprávneho výboru za to, že trikrát sa zišli k tomuto návrhu zákona a vzišli mnohé podnetné pripomienky, a ja im ďakujem za to, že ten návrh zákona bol prerokovaný a aj ešte v rámci tých legislatívnych pravidiel boli mnohé dobré zmeny, ktoré vnášajú do toho väčší poriadok, väčšiu transparentnosť. Takže ďakujem veľmi pekne členom ústavnoprávneho výboru. Ďakujem pekne, skončil som.
Pellegrini, Peter, podpredseda NR SR (2020-05-19):
Ďakujeme veľmi pekne, pani komisárka. Pýtam sa teraz spravodajcu, či chce zaujať záverečné stanovisko k rozprave. Nech sa páči.
Hort, Milan, podpredseda NR SR (2011-07-07):
Ale, pán kolega, vy ste prestali svoje vystúpenie a požiadali ste ma o prestávku, že dovtedy nebudete pokračovať. Považujem ho v tejto chvíli za ukončené. A slovo má pán poslanec Galbavý, ktorý dal procedurálny návrh.
Mierna, Anna, poslankyňa NR SR (2021-12-08):
Ďakujem, pán predsedajúci. Vážený pán predsedajúci, dovoľte mi, aby som, ako určenej spravodajkyni výboru, predniesla informáciu o výsledku rokovania vládneho návrhu zákona vo výboroch Národnej rady Slovenskej republiky v druhom čítaní. Národná rada uznesením č. 832 zo dňa 1. decembra 2021 rozhodla, že prerokuje vládny návrh zákona v skrátenom legislatívnom konaní. Národná rada uznesením č. 1166 zo dňa 7. decembra 2021 pridelila návrh zákona týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Zároveň určila výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona prijali výbory tieto stanoviská: Výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor pre hospodárske záležitosti o návrhu nerokoval, nakoľko nebol uznášaniaschopný. Návrh spoločnej správy o výsledkoch prerokovania prerokoval výbor pre financie a rozpočet na 75. schôdzi výboru dňa 8. decembra 2021. Spoločná správa výboru nebola schválená, keďže návrh nezískal súhlas potrebnej väčšiny členov výboru. Predseda výboru ma poveril, aby na schôdzi Národnej rady som informovala o výsledku prerokovania vládneho návrhu zákona, a poslancov Györgya Gyimesiho, Petra Kremského, Milana Kuriaka a Erika Ňarjaša, aby plnili úlohy spravodajcov. Ďakujem, skončila som. Pán predseda, otvorte, prosím, rozpravu.
Blanár, Juraj, podpredseda NR SR (2021-06-17):
Pán poslanec Štefan Kuffa, nech sa páči.
Danko, Andrej, predseda NR SR (2018-10-16):
Na vystúpenie pani poslankyne žiadna faktická poznámka, reakcia. Vzhľadom na uvedené vyhlasujem rozpravu za skončenú. Pýtam sa, či sa chce vyjadriť k rozprave navrhovateľ. Nech sa páči.
Matovič, Igor, poslanec NR SR (2018-10-23):
Čiže, pán minister, myslím si, že aj preto ste nehovorili viac, lebo sa hanbíte za ten návrh, ktorý vlastne predkladáte, a sa hanbíte a uvedomujete si, že sa zapíšete do dejín. Ale nezapíšete sa do dejín, kde sa budú budúci študenti práva učiť o tom, že tento minister vylepšil tú ústavu, ktorá sa prijala na začiatku vzniku alebo pri vzniku štátu, a vylepšil ju pri voľbe kandidátov Ústavného súdu, zabezpečil, aby Ústavný súd bol naozaj piedestálom, aby bol nezávislý, aby ľudia k nemu vzhliadali v tých krízových situáciách, ale zapíšete sa ako minister, ktorý spľundroval Ústavný súd, ktorý ho vydal napospas mafii, ktorá nám vládne, napospas mafii, ktorá má na rukách krv Jána Kuciaka a Martiny Kušnírovej. Lebo toto sú ľudia (reakcia z pléna), ktorí si budú voliť kandidátov na ústavných (ruch v sále a zaznievanie gongu), na ústavných sudcov. To sú ľudia, ktorí tu dlhé roky kryli mafiu, ktorá vládne, ktorí kryli Mariána Kočnera a podobných ľudí, ktorí kryli novinárov, ktorí sledovali ďalších novinárov, ktorí odhaľovali špinavosti, a ich nevšímavosť a ľahostajnosť spôsobila, že zomreli dvaja mladí ľudia. Vy sa podpíšete ako človek, ktorý demo... (Prerušenie vystúpenia časomerom.)
Marosz, Ján, poslanec NR SR (2019-09-13):
Ďakujem pekne. Vážený pán minister, vážení kolegovia, nechcem byť zlý prorok, ale obávam sa, že aj na základe prijatého zákona pre ľudí ceny autoškôl sa zdvihnú. Dôvodom je to, že napríklad budú si musieť robiť títo inštruktori kurzy častejšie ako raz za 5 rokov. Zaujímalo by ma, keď píšete, že je to tých raz za 5 rokov, je to nepostačujúce, že z čoho vychádzate. Máte na to nejakú analýzu? Alebo je to dopyt samotných prevádzkovateľov autoškôl? Ale obávam sa, že oni vás neoslovovali asi s tým, že chceme sa preškoľovať častejšie. A dokonca ešte aj beriete možnosť okresným úradom a zjednocujete to, že iný orgán bude, bude vydávať tieto povolenia. Nechcem ísť do nejakých detailov, ale v zásade chcem sa opýtať, že z čoho vychádzate, keď to preškoľovanie chcete určiť pravidelnejšie a zároveň idete aj do prísnejších kontrol. Na jednej strane je mi zrozumiteľné, áno, je potrebné, aby bol štátom garantovaný odborný dohľad nad prevádzkarmi autoškôl. Na druhej strane ale rôzne tieto povinnosti, kurzy, preškoľovania opäť vytvárajú nejaké úzke miesto, kde budú tí, ktorí majú jediní tú pečiatku a môžu rozhodovať o tom, že kto prejde alebo kto neprejde týmito kurzami. Niečo obdobné ako pri tých STK-čkách. Na STK-čkách sa tvoria ohromné rady, pretože nevedia STK-čkári zohnať kvalifikovaných odborných technikov a ja sa naozaj obávam a nechcem byť zlý prorok, aby nám neúmerne nestúpla cena kurzu autoškôl a zároveň aby vôbec prevádzkovatelia autoškôl dokázali nájsť ľudí, ktorí by išli do tohto, do tohto biznisu. Lebo tie nároky sú pomerne vysoké, ktoré vyplývajú z tohto zákona. Takže chcel by som vás poprosiť, že, o odpoveď na otázku, že z čoho vychádzate, keď chcete dať častejšie preškoľovanie tých inštruktorov. Zavádzajú sa teda nejaké povinnosti, ktorými budú tí inštruktori viazaní tak, že či naozaj ich, že či dokážeme motivovať ľudí, aby vôbec do tohto povolania išli, keď ich budeme pomaly každý rok alebo každé dva roky preškoľovať a, samozrejme, budeme ich prísnejšie kontrolovať aj na základe tohto zákona. Ďakujem.
M. Hort, poslanec: (2002-07-10):
J. Migaš, predseda NR SR: Dobre, v poriadku. Čiže hlasujeme, panie poslankyne, páni poslanci, o pozmeňujúcich návrhoch. (Hlasy z pléna.) (Hlasovanie.) Tak ruším aj toto hlasovanie. Pán spravodajca.
Grendel, Gábor, podpredseda NR SR (2022-09-22):
Ďakujeme, pán poslanec. Teraz sa pýtam, či sa niekto hlási ústne k predneseniu interpelácie v rámci tohto bodu. Nikto. Takže vyhlasujem tento bod programu za skončený. Vyhlasujem teraz trojminútovú prestávku, po ktorej budeme pokračovať návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon o energetike. O 15.18 h budeme pokračovať. (Prestávka.)
Blanár, Juraj, podpredseda NR SR (2021-07-01):
Ďakujem. Pán poslanec Kuffa, máte záujem o doplňujúcu otázku? Máte dve minúty. Nech sa páči.
Solymos, László, poslanec NR SR (2011-03-30):
Ďakujem pekne. Náš predseda pán Bugár keď vystupoval za klub, Most – Híd, používal často jedno slovíčko. A to bolo slovo nedôvera. A prvýkrát som počul vo vašom prejave, pani poslankyňa, dôveru voči národnostnej menšine. A ja ako člen takejto národnostnej menšiny, ako príslušník národnostnej menšiny si vysoko vážim ten váš postoj. Viete, ten zákon, ktorý tu máme na stole, nevznikal ľahko a vznikal po širokej diskusii s predstaviteľmi národnostných menšín na Slovensku. A my sme si vedeli predstaviť aj troška iný zákon, ale to, čo tu máme na stole, je kompromis. A veľmi dôležité je si uvedomiť jednu vec, že s tým kompromisom a s tým zákonom súhlasia aj predstavitelia týchto národnostných menšín. Ja si myslím, že v normálnej a vyspelej spoločnosti tento posledný argument by stačil na to, aby parlament s podporou úplnej väčšiny prijal takýto zákon. Ďakujem pekne.
Mičovský, Ján, poslanec NR SR (2021-11-05):
Ďakujem pekne za slovo, vážený pán podpredseda. Anka, ďakujem aj tebe za vystúpenie. Si mi pripomenula našu spoločnú diskusiu tu neďaleko v redakcii týždňa pred pár mesiacmi, kde bol prítomný aj pán známy ochranár Erik Baláž a ak si spomínaš, vtedy sme sa veľmi jasne dotkli aj tej spoločnej správy všetkých lesov pod rezortom životného prostredia a ak si to dobre pamätám, ani Erik Baláž nemal problém s takýmto riešením. Presne tak, ako s ním nemal problém ani predkladateľ Jaromír Šíbl. Tak sa spytujem, že kde vlastne je tá príčina tej mojej nešikovnosti, že hovorím o tom toľko mesiacov. Viem, že ľudia sú s tým stotožnení, len voľajako sa to bojíme povedať nahlas a ponúknuť to ako riešenie, ktoré naozaj funguje nie dokonale, ale odstraňuje všetky nedostatky toho, o čom sa tu bavíme tak dlho a ponúka kvalitu pre krajinu a najmä kvalitu pre ľudí tejto krajiny. Je to očividné a ja si vlastne pripúšťam, že je to moja taká politická nešikovnosť, že máme oči a nevidíme, máme uši a nepočujeme, a proste ide to úplne zle, zlým smerom. Ale verím teda, že v tejto sieni zákonnosti, aj keď tento zákon prejde, to dokážeme napraviť, pretože napokon ten boj vždy býva ťažký a možno aj to tak má byť, aby sa teda ten zápas o krajinu vyvŕbil v takýchto rôznych stretnutiach a aby sme našli to najlepšie riešenie. Asi to má zmysel. Ďakujem.
Grendel, Gábor, poslanec NR SR (2023-12-22):
Ďakujem za slovo. Pán poslanec Hlina (doznievanie potlesku), poprosím o vrátenie času, lebo som sám seba nepočul. Ďakujem.
Bugár, Béla, podpredseda NR SR (2017-09-08):
Na vystúpenie pána poslanca s faktickými poznámkami štyria. Končím možnosť sa prihlásiť. Pán poslanec Heger.
Mojš, Milan, poslanec NR SR (2017-06-14):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Šefčík, Marek, poslanec NR SR (2021-05-03):
Ďakujem, dopoviem. Rokovací poriadok, § 23 riadenie schôdzí Národnej rady ods. 2: „Ak chce predsedajúci vystúpiť v rozprave, odovzdá riadenie schôdze inému predsedajúcemu.“ Pán Blanár vystúpil v rozprave a neodovzdal riadenie schôdze. Ďalší, § 27 rozprava ods. 6: „V rozprave možno vystúpiť len od rečníckeho pultu.“ Podľa mňa pán podpredseda Blanár porušil rokovací poriadok. Nemal ani faktickú a nebol ani v rozprave. Viedol schôdzu a takto porušil rokovací poriadok. Ďakujem.
Bugár, Béla, podpredseda NR SR (2016-09-13):
Na vystúpenie pána poslanca s faktickými poznámkami siedmi. Končím možnosť sa prihlásiť do... (Reakcia z pléna.) Ukážte, prosím vás, kto sa prihlásil, lebo, takže pani Laššáková nie (reakcia z pléna), tak sa prihláste. A pani Laššákovú môžte vyškrtnúť zo zoznamu (vyslovené s pobavením). Ďakujem pekne. Takže siedmi. Končím možnosť sa prihlásiť s faktickými. Pán poslanec Mihál, nech sa páči, máte slovo.
Matovič, Igor, poslanec NR SR (2015-11-26):
Ďakujem pekne za slovo. Vážený pán predseda, kolegovia, kolegyne, dovoľte mi predložiť, alebo to nie, že dovoľte mi predložiť, predkladám teda návrh zákona, ktorým by sme chceli zaviesť taký zvyk, ktorý v Írsku majú už niekoľko desiatok rokov, a nazýva sa to Bank Holidays. A viacero ďalších krajín zopakovalo vlastne taký, taký ťah pri štátnych sviatkoch, že keď ten štátny sviatok príde niekde na stred týždňa, tak aby vyšli v ústrety ľuďom, tak voľno, ktoré prislúcha tomu štátnemu sviatku, presúvajú k víkendu. Viac by som povedal v samotnej rozprave.
Kamenický, Ladislav, minister financií SR (2023-12-12):
Ďakujem pekne. Dámy a páni, my už sme na Titanicu, kde sa vyhrávalo na tom Titanicu, pán Galko, bol rok 2023 a tam sa vyhrávalo na tej palube. A musím urobiť jednu poznámku pánovi Matovičovi, samozrejme, ten si prispôsobuje všetky svoje číselka k niečomu, čo potrebuje, ale faktom je, že za rok 2023, a to hovorím bez tých 300 euro na dôchodcov, tu nechal deficit 7,6 mld. a na budúci rok nám tu nechal za... s vašou asistenciou, vy ste tu síce neboli, ale tých svojich kolegov, ktorí sa tu toľko ozývali, nechal nám vyše 9 mld. deficit. To je proste realita. Čo sa týka tých ostatných pripomienok, ja nehovorím, že ja mám na všetko patent, ale vy si vy... keď chcete teda debatovať, dámy aj páni, no tak predložte komplexný návrh, ako chcete konsolidovať vzhľadom na ten stav, ktorý je. A ja som nehovoril nič iné, len fakty, v ktorých sa nachádzame. To je, vy chcete spochybňovať tie deficity, ktoré tu máme? Vy chcete spochybňovať tie dlhy, ktoré tu máme? Ja keď som odchádzal ako minister v roku 2019 sme tri roky po sebe znižovali deficit na úroveň rádovo jedného percenta. Dlh sme na úrov... 60 rokov sme znižovali na úroveň 48 %. Pán Matovič, samozrejme, si to prispôsobuje, hovorí o maastrichtskom dlhu, preboha! Maastrichtský dlh je 60 %, ale my tu máme zákon o rozpočtovej zodpovednosti. To sú proste taľafatky. To je obyčajná demagógia. 60 % je maastrichtský dlh. Takže toto sú tie fakty. Čo sa týka tej konsolidácie, niekto tu hovoril, že málo konsolidujeme, pol percenta HDP pri 131 mld. je 650 mil. Ja som predložil balík za dve miliardy Dve miliardy! Ukážte mi váš konsolidačný balík za dve miliardy! Pán poslanec, vy tam dole, neviem, jak sa voláte, ja sa ospravedlňujem, hovoríte, že ma nepocho... (Prerušenie vystúpenia časomerom.)
A. Belousovová, podpredsedníčka NR SR: (2008-09-18):
Nech sa páči, pán Mikloško, máte slovo.
Hrnčiar, Andrej, podpredseda NR SR (2019-05-17):
Záverečné slovo – pán spravodajca.
Pellegrini, Peter, predseda NR SR (2015-07-01):
Pán poslanec Jarjabek.